ඒ වගේම අපේ රටේ විදේශ විනිමය වැඩි ප්‍රමාණයක් වැය වන කිරිපිටි ආනයනය වෙනුවට දියර කිරි ප්‍රචලිත කිරීමට අතිගරු ජනාධිපතිතුමාගේ උපදෙස් අනුව ප්‍රාදේශීය සංවර්ධන බැංකුව කටයුතු කරනවා.ඒ අනුව දියර කිරි නිෂ්පාදනයට අවශ්‍ය මූල්‍ය පහසුකම් සැපයීම මෙන්ම කිරි නිෂ්පාදකයන් සම්බන්ධ කර ගනිමින් අලෙවි කරන වැඩසටහන් සකස් කිරීමට ද අප කටයුතු කර තිබෙනවා.1936 දී රාජ්‍ය මන්ත්‍රණ සභාව නියෝජනය කළ ප්‍රගතිශීලී නායකයන් වූ පිලිප් ගුණවර්ධන, ඩී. එම්. රාජපක්ෂ, ඇන්. ඇම්. පෙරේරා වැනි නායකයින් දේශීය බැංකුවක් ඇති කිරීමට යෝජනා ඉදිරිපත් කළා.